| Medaljeoversikt |
| --- |
| Konkurrerte for Storbritannias flagg Storbritannia |
| Friidrett: |
| Friidrett VM i friidrett innendørs |
| Gull | Birmingham 2018 | 60 m hekk |
| Friidrett EM i friidrett innendørs |
| Gull | Beograd 2017 | 60 m hekk |
| Friidrett Junior-EM i friidrett |
| Sølv | Tallinn 2011 | 110 m hekk |

**Andrew «Andy» Pozzi** (født 15. mai 1992 i Stratford-upon-Avon i England) er en britisk hekkeløper. Han ble verdensmester på 60 meter hekk innendørs i 2018, og vant samme øvelse under EM i friidrett innendørs 2017.

Karriere som junior
-------------------

I 2008 kom han på sjetteplass på 110 meter hekk ved det engelske U20-mesterskapet utendørs. Ved det engelske U17-mesterskapet innendørs fikk han sølv på 60 meter hekk og femteplass i lengdesprang. Han fikk også sølv i sjukamp i det engelske U17-mesterskapet i mangekamp i 2008, med 4594 poeng. I 2009 fikk han 8.-plass på 110 meter hekk ved det engelske U20-mesterskapet, og han deltok ved ungdoms-VM 2009, der han nådde semifinalen på 110 meter hekk, men ble slått ut med tiden 13,82.

Han vant sin første nasjonale tittel i 2010, da han vant 60 meter hekk ved det engelske U20-mesterskapet innendørs. Han satte også ny britisk rekord, med 7,67 sekunder.

Han deltok i det britiske mesterskapet i friidrett innendørs i 2011, og kom der på sjetteplass på 60 meter hekk. Han satte der personlig rekord i forsøksheatet, med 7,91 sekunder. Ved BUCS-mesterskapet (British Universities and Colleges Sport) innendørs i 2011 fikk han sølv på 60 meter hekk, og også ved BUCS-mesterskapet utendørs fikk han sølv på 110 meter hekk. Han vant to nye engelske titler dette året, da han vant gull både ved det engelske U20-mesterskapet innendørs og utendørs. I det britiske mesterskapet utendørs i juli kom han på sjetteplass på 110 meter hekk. Internasjonal fikk han sølv på 110 meter hekk ved junior-EM i friidrett 2011 i Tallinn, bak landsmannen Jack Meredith.

I 2012 ble han U23-utøver. Han vant 60 meter hekk under det britiske mesterskapet innendørs (Aviva European Indoor Trials & UK Championships) og ved BUCS-mesterskapet innendørs i februar. Han ble tatt ut til å delta i VM i friidrett innendørs 2012, og kom der på fjerdeplass på 60 meter hekk, fem hundredeler bak Pascal Martinot-Lagarde som fikk bronse. Pozzi satte der personlig rekord i semifinalen, med 7,56 sekunder. Han vant 110 meter hekk under BUCS-mesterskapet utendørs, og han vant samme øvelse under Britisk mesterskap i friidrett 2012. 

Han deltok i Sommer-OL 2012 i London, men slet med en hamstringskade han pådro seg under Diamond League-stevnet i London 13. juli. Han stilte til start i OL, men brøt etter første hekkpassering, og tok seg til baksiden av låret der skaden satt. Etter løpet uttalte han at «The last month has been a nightmare. I haven’t been able to get my hamstring sorted. Being in the Olympics is all I’ve been waiting and training so hard for. To leave like that is heart‑breaking.»

Pozzi konkurrerte lite i 2013, grunnet en skade i båtbeinet i foten, som han opererte sommeren 2013. Han deltok imidlertid i det britiske mesterskapet innendørs i februar, der han fikk best tid i forsøksheatene, men stilte ikke til start i finalen. Han vant Birmingham Games, med tiden 7,91.

Han vant 60 meter hekk under Britisk mesterskap i friidrett innendørs 2014, med tiden 7,64, og deltok i VM i friidrett innendørs 2014, der han kom på fjerdeplass. Han vant BUCS-mesterskapet innendørs, og kom på en delt andreplass på 60 meter hekk under Prague Indoor i Praha. I mai slo han opp skaden sin i foten, og måtte stå over resten av 2014-sesongen utendørs. Han konkurrerte ikke i 2015.

Karriere som senior
-------------------

### Sesongen 2016

Han fikk best tid i forsøksheatene i det sørengelske mesterskapet innendørs i januar, men stilte ikke til start i finalen. I februar vant han 60 meter hekk under Britisk mesterskap i friidrett innendørs 2016.

Utendørs kom han på tredjeplass på 110 meter hekk under Diamond League-stevnet i Roma, og han vant 110 meter hekk under Britisk mesterskap i friidrett 2016. Han deltok i EM i friidrett 2016, der han fikk fjerde beste tid totalt i semifinalene, men stilte ikke til start i finalen grunnet kramper i leggen. Han deltok også i Sommer-OL 2016. Der kom han på femteplass i sin semifinale, og nådde ikke finalen.

### Sesongen 2017

Pozzi sesongdebuterte innendørs i det walisiske mesterskapet i friidrett innendørs, der han vant 60 meter hekk. Han satte ny personlig rekord i denne øvelsen under IAAF World Indoor Tour-stevnet i Karlsruhe den 4. februar, der han vant, og han vant også 60 meter hekk under Britisk mesterskap i friidrett innendørs 2017, som også var uttakning til EM i friidrett innendørs. Den 18. februar forbedret han sin personlige rekord til 7,43 sekunder da han vant Müller Indoor Grand Prix i Birmingham. Han ble tatt ut til å delta i EM i friidrett innendørs 2017, og vant der 60 meter hekk, én hundredel foran Pascal Martinot-Lagarde og to hundredeler foran Petr Svoboda.

Han kom på femteplass på 110 meter hekk under Prefontaine Classic i mai. Han kom på fjerdeplass under Golden Gala og andreplass under Meeting de Paris, der øvelsene var med i Diamond League 2017. I Meeting de Paris satte han også ny personlig rekord på 110 meter hekk med 13,14 sekunder. Han fikk til sammen 15 poeng i kvalifiseringsstevnene gjennom Diamond League 2017, og kom på fjerdeplass til sammen, og var dermed kvalifisert til finalen, som var Memorial Van Damme 2017 i Brussel. Han deltok imidlertid ikke i finalen. I august deltok han i VM i friidrett 2017, og kvalifiserte seg til semifinalen, men kom der på fjerdeplass i sin semifinale, og nådde ikke finalen.

### Sesongen 2018

Han deltok i ISTAF Indoor i Berlin i januar, og vant der 60 meter hekk. Hun vant også 60 meter hekk under Britisk mesterskap i friidrett innendørs 2018, og kom på tredjeplass i Muller Grand Prix. I mars deltok han i VM i friidrett innendørs 2018, og vant 60 meter hekk én hundredel foran Jarret Eaton. 

I Samveldelekene 2018 kom han på sjetteplass på 110 meter hekk. Han vant 110 meter hekk under Britisk mesterskap i friidrett 2018, som også var uttakningsstevne for EM i friidrett. I juli ble Verdenscupen i friidrett 2018 (Athletics World Cup) arrangert i London, dette var første gang Verdenscupen i friidrett ble arrangert. Han deltok der i 110 meter hekk, men fullførte ikke løpet. Han deltok i EM i friidrett 2018 i august, og kom der på sjetteplass på 110 meter hekk.

Referanser
----------

1. ↑   World Athletics Database, World Athletics utøver-ID 248323[Hentet fra Wikidata]
2. 1 2 3 4 5 6 7 8 9  The Power of 10 - *Andrew Pozzi*, besøkt 24. september 2018.
3. ↑  England Athletics - *Highly Successful Aviva England Indoor U20 Championships* Arkivert 20. november 2009 hos Wayback Machine. besøkt 28. april 2012.
4. ↑  European Athletics – *21st European Athletics Junior Championships, Kadriorg Stadium*, besøkt 29. april 2012.
5. ↑  The Power of 10 - *IAAF World Indoor Championships Istanbul, TUR 9-11 Mar 12*, besøkt 24. september 2018.
6. ↑  The Independent - *Team GB's Andrew Pozzi crashes out of 110m hurdles in moments*, besøkt 24. september 2018.
7. ↑  TFRX - *A day in the life of rehab with Andy Pozzi*, besøkt 24. september 2018.
8. ↑  Athletics Weekly - *Two more medals for GB on day four of European Championships*, besøkt 24. september 2018.

Eksterne lenker
---------------

* (en) Andrew Pozzi – Olympics.com Rediger på Wikidata

* (en) Andrew Pozzi – Olympic.org Rediger på Wikidata

* (en) Andrew Pozzi – Olympedia Rediger på Wikidata

* (en) Andrew Pozzi – Sports-Reference (OL-resultater – arkivert) Rediger på Wikidata

* (en) Andrew Pozzi – Storbritannias olympiske komité Rediger på Wikidata

* (en) Andrew Pozzi – Storbritannias olympiske komité Rediger på Wikidata

* (en) Andrew Pozzi – World Athletics Rediger på Wikidata

* (en) Andrew Pozzi – European Athletic Association Rediger på Wikidata

* (en) Andrew Pozzi – Power of 10 Rediger på Wikidata

* (en) Andrew Pozzi – Diamond League Rediger på Wikidata

| * v
* d
* r
Verdensmestere på 60 m hekk innendørs, menn |
| --- |
| 
* 1985: Stéphane Caristan
* 1987: Tony Campbell
* 1989: Roger Kingdom
* 1991: Greg Foster
* 1993: Mark McKoy
* 1995: Allen Johnson
* 1997: Anier García
* 1999: Colin Jackson
* 2001: Terrence Trammell
* 2003: Allen Johnson
* 2004: Allen Johnson
* 2006: Terrence Trammell
* 2008: Liu Xiang
* 2010: Dayron Robles
* 2012: Aries Merritt
* 2014: Omo Osaghae
* 2016: Omar McLeod
* 2018: Andrew Pozzi
* 2022: Grant Holloway

 |

| * v
* d
* r
EM-vinnere på 60 m hekk innendørs, menn |
| --- |
| 
* 1966: Eddy Ottoz
* 1967(1): Eddy Ottoz
* 1968(1): Eddy Ottoz
* 1969(1): Alan Pascoe
* 1970: Günther Nickel
* 1971: Eckart Berkes
* 1972(1): Guy Drut
* 1973: Frank Siebeck
* 1974: Anatoliy Moshiashvili
* 1975: Leszek Wodzyński
* 1976: Viktor Myasnikov
* 1977: Thomas Munkelt
* 1978: Thomas Munkelt
* 1979: Thomas Munkelt
* 1980: Yuriy Chervanyov
* 1981: Arto Bryggare
* 1982: Aleksandr Puchkov
* 1983: Thomas Munkelt
* 1984: Romuald Giegiel
* 1985: György Bakos
* 1986: Javier Moracho
* 1987: Arto Bryggare
* 1988: Aleš Höffer
* 1989: Colin Jackson
* 1990: Igors Kazanovs
* 1992: Igors Kazanovs
* 1994: Colin Jackson
* 1996: Igors Kazanovs
* 1998: Igors Kazanovs
* 2000: Staņislavs Olijars
* 2002: Colin Jackson
* 2005: Ladji Doucouré
* 2007: Gregory Sedoc
* 2009: Ladji Doucouré
* 2011: Petr Svoboda
* 2013: Sergej Sjubenkov
* 2015: Pascal Martinot-Lagarde
* 2017: Andrew Pozzi
* 2019: Milan Trajkovic
* 2021: Wilhem Belocian
* 2023: Jason Joseph

 |
|  (1): 50 meter hekk. |

|  |  |
| --- | --- |
| Oppslagsverk/autoritetsdata | BBC Things
 |